recursal/SuperWikiNEXT-32B huggingface dataset:
**আর্থার জর্জ বারেট** (ইংরেজি: Arthur Barrett; জন্ম: ৪ এপ্রিল, ১৯৪৪ - মৃত্যু: ৬ মার্চ, ২০১৮) কিংস্টন এলাকায় জন্মগ্রহণকারী জ্যামাইকীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ লেগ ব্রেক গুগলি বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **আর্থার বারেট**।

প্রথম-শ্রেণীর ক্রিকেট
---------------------

১৯৬৬-৬৭ মৌসুম থেকে ১৯৮০-৮১ মৌসুম পর্যন্ত আর্থার বারেটের প্রথম-শ্রেণীর খেলোয়াড়ী জীবন চলমান ছিল। বেশ ভালোমানের লেগ স্পিনার হিসেবে আর্থার বারেটের পরিচিতি ছিল। তবে, দলে পেস আক্রমণের নবজোয়ারে তার খেলার সুযোগ বেশ কমে আসে। তার বোলিংয়ে বেশ নিখুঁতভাব লক্ষ্য করা যায়। কিন্তু, বলকে তিনি তেমন বাঁক খাওয়াতে পারতেন না।

লেগ স্পিনার আর্থার বারেট ১৯৬৬-৬৭ মৌসুম থেকে ১৯৭৫-৭৬ মৌসুম পর্যন্ত জ্যামাইকার পক্ষে খেলেন। এরপর অবশ্য ১৯৮০-৮১ মৌসুমে আরও এক মৌসুম খেলেছিলেন তিনি। ১৯৭০ সালে জ্যামাইকার সদস্যরূপে ইংল্যান্ড গমন করেন।

নিচেরসারির কার্যকরী ব্যাটসম্যান ছিলেন আর্থার বারেট। তবে, প্রথম-শ্রেণীর ক্রিকেটে কেবলমাত্র একবারই পঞ্চাশোর্ধ্ব রানের সন্ধান পেয়েছিলেন। ১৯৬৯-৭০ মৌসুমে কম্বাইন্ড লিওয়ার্ড ও উইন্ডওয়ার্ড আইল্যান্ডসের বিপক্ষে জ্যামাইকার সদস্যরূপে ১০২ রানের অপরাজিত ইনিংস খেলেন। এরপর, বল হাতে নিয়ে ৫/৩৯ ও ৫/৪৩ বোলিং পরিসংখ্যান গড়েন। এর কয়েক সপ্তাহ পূর্বে প্রথম-শ্রেণীর ক্রিকেটে তিনি তার সেরা বোলিং পরিসংখ্যান গড়েন। ইন্টারন্যাশনাল ক্যাভেলিয়ার্সের বিপক্ষে ৭/৯০ লাভ করেন আর্থার বারেট। ১৯৭৩-৭৪ মৌসুমে খেলায় সেরা বোলিং করেছিলেন। এবারও জ্যামাইকা দলের প্রতিপক্ষ ছিল কম্বাইন্ড লিওয়ার্ড ও উইন্ডওয়ার্ড আইল্যান্ডস দল। ৫/২৩ ও ৬/৮৭ লাভ করেন। তন্মধ্যে, বিখ্যাত ক্রিকেটার ভিভ রিচার্ডস দুইবার তার শিকারে পরিণত হয়েছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে ছয়টিমাত্র টেস্টে অংশগ্রহণ করেছেন আর্থার বারেট। ১৮ ফেব্রুয়ারি, ১৯৭১ তারিখে কিংস্টনে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ২৩ জানুয়ারি, ১৯৭৫ তারিখে মুম্বইয়ে একই দলের বিপক্ষে সর্বশেষ টেস্টে অংশ নেন তিনি।

১৯৭৪-৭৫ মৌসুমে ওয়েস্ট ইন্ডিজ দলের সদস্যরূপে ভারত, পাকিস্তান ও শ্রীলঙ্কা গমন করেন। অংশগ্রহণকৃত ছয় টেস্টে ১৩ উইকেট লাভ করেন। কিন্তু, এর জন্যে তাকে অবশ্য বেশ রান খরচ করতে হয়েছিল।

৬ মার্চ, ২০১৮ তারিখে ৭৩ বছর বয়সে আর্থার বারেটের দেহাবসান ঘটে।

তথ্যসূত্র
---------

1. ↑  "Arthur Barrett"। *Cricinfo*। সংগ্রহের তারিখ ১৮ এপ্রিল ২০১৮।
2. ↑  Combined Leeward and Windward Islands v Jamaica 1969-70
3. ↑  Jamaica v International Cavaliers 1969-70
4. ↑  Jamaica v Combined Leeward and Windward Islands 1973-74

আরও দেখুন
---------

* মাইক ফিন্ডলে
* আইভর মেনডঙ্কা
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা

বহিঃসংযোগ
---------

* ইএসপিএনক্রিকইনফোতে আর্থার বারেট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে আর্থার বারেট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**পাহাড়ি নীলকান্ত** (দ্বিপদ নাম:*Eurystomus orientalis*) ( **পাহাড়ি নীলকণ্ঠ** নামেও পরিচিত) কোরাসিডি পরিবারের অন্তর্গত ইউরিস্টোমাস গণের এক প্রজাতির বিরল পাখি। পাহাড়ি নীলকান্তের  বৈজ্ঞানিক নামের অর্থ চওড়ামুখ যা ল্যাটিন Eury=চওড়া এবং গ্রীক stomus=মুখ থেকে এসেছে । এরা বাংলাদেশের পরিযায়ী পাখি। গ্রীষ্মে প্রজননের উদ্দেশ্যে বাংলাদেশে আসে । এদেরকে দেশের সিলেট ও চট্টগ্রাম অঞ্চলে দেখতে পাওয়া যায় ।আই. ইউ. সি. এন. এই প্রজাতিটিকে Least Concern বা আশংকাহীন বলে ঘোষণা করেছে। বাংলাদেশে এরা Critically endangered বা মহাবিপন্ন  বলে বিবেচিত। এই পাখিকে অস্ট্রেলিয়া থেকে জাপান পর্যন্ত দেখতে পাওয়া যায়।

বর্ণনা
------

পাহাড়ি নীলকান্ত লম্বায় ২৮ থেকে ৩০ সে মি হয়ে থাকে । পাখার দৈর্ঘ্য ১৭৮ থেকে ১৯৮ মি মি, ঠোঁট ২৭ থেকে ৩৫ মি মি, লেজ ৯০ থেকে ১০২ মি মি হয়ে থাকে । পুরুষ পাখিটির ওজন ১২০ গ্রাম এবং স্ত্রী পাখিটির ওজন ১৭২ গ্রাম হয়ে থাকে । এই প্রজাতির পাখিরা দেখতে গাঢ় বাদামী বর্ণের হয় । দেহের পিছনের অংশ এবং লেজ নীল সবুজ রঙের । এদের পেট এবং লেজের নিচের অংশ হালকা বর্ণের । গলা চকচকে উজ্জ্বল নীল । পাখা গাঢ় নীল রঙের । এদের ঠোঁট ছোট এবং চওড়াকৃতির হয় । ঠোঁট কমলা লাল রঙের সাথে কালো দাগ দেখতে পাওয়া যায় । পা লাল রঙের । স্ত্রী পাখি পুরুষ পাখির তুলনায় কিছুটা অনুজ্জ্বল । এছাড়া এদের মধ্যে আর কোন পার্থক্য নেই । অপ্রাপ্তবয়স্ক পাখি দেখতে খুবই অনুজ্জ্বল । এদের গলায় নীল রঙ দেখতে পাওয়া যায় না । এদের ঠোঁট ও পা লাল বর্ণের হয় ।

বাসস্থান ও স্বভাব
-----------------

পাহাড়ি নীলকান্ত দিবাচর প্রাণী । এরা দিনের বেলা শিকার করে এবং রাতে বিশ্রাম নেয় । এদেরকে দিনের বেলায় বনে বাদাড়ে ঘুরতে দেখা যায় । গ্রামীণ অঞ্চলে এদের বেশি দেখা গেলেও শহর অঞ্চলে এদের তেমন একটা দেখা যায় না । সাধারনত এরা গাছের মগডালে বসে শিকারের জন্য অপেক্ষা করে । তারপর সুযোগমতো মাটিতে নেমে এসে পতঙ্গ শিকার করে আবার আকাশে ফিরে যায় । এরা এদের বেশির ভাগ সময়ই উড়তে ব্যয় করে ।

এরা পুরোপুরি পতঙ্গভূক প্রাণী । এরা এদের ধারালো নখ দিয়ে পোকামাকড় শিকার করে । এরা সাধারনত বড় বড় পোকা শিকার করে । এদের খাদ্য তালিকায় আছে পঙ্গপাল, ঘাস ফড়িং, মথ, ছোট টিকটিকি, উইপোকা, ঘুর্ঘুরে পোকা এবং বিভিন্ন প্রজাতির গুবরে পোকা । দেখতে সুদর্শন হলেও এর কণ্ঠস্বর সুমধুর নয়, কর্কশ। ডাকে ‘ক্যাক ক্যাক’ সুরে।ওড়ার সময় ডাকে ‘ক-চক-চক-চক’ সুরে।

প্রজনন
------

এই প্রজাতির প্রজনন মৌসুম এপ্রিল থেকে মে মাসের প্রথম সপ্তাহ এবং সেপ্টেম্বর মাস । এদের বাসা সাধারনত মাটি থেকে ১০-১৫ মি উঁচুতে হয়ে থাকে । এদেরকে কাঠঠোকরার পরিত্যক্ত বাসায় দেখতে পাওয়া যায় । এরা মৃত তাল গাছের চুড়ায় ও বাসা বানায়। প্রজনন মৌসুমে এই জোড়া পাখি আক্রমণাত্মক হয়ে থাকে। স্ত্রী পাখি ২ থেকে ৩টি ডিম পাড়ে। ডিমগুলো দেখতে চকচকে সাদা এবং গোলাকার । বাবা ও মা পাখি উভয়ে ডিমে তা দেয় । ডিম ফুটে বাচ্চা বের হতে ১৮ থেকে ২৩ দিন সময় লাগে । ছানা স্বাবলম্বী হতে সময় লাগে ৩০-৩৫ দিন।

আরও দেখুন
---------

* নীলকণ্ঠ পাখি

তথ্যসূত্র
---------

1. ↑  BirdLife International (২০১৬)। "*Eurystomus orientalis*"। *The IUCN Red List of Threatened Species*। IUCN। **2016**: e.T22682920A92968881। ডিওআই:10.2305/IUCN.UK.2016-3.RLTS.T22682920A92968881.en। সংগ্রহের তারিখ ১৫ জানুয়ারি ২০১৮।
2. ↑  দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন, ৯ এপ্রিল ২০২২
3. ↑  দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন, ৯ এপ্রিল ২০২২
4. ↑  দুর্লভ পরিযায়ী পাখি পাহাড়ি নীলকণ্ঠ, বাংলাদেশ প্রতিদিন, ৯ এপ্রিল ২০২২
মানব চিবুক
**মানুষের চিবুক** হল ম্যান্ডিবলের (মানসিক অঞ্চলের) সামনে ঠোঁটের নিচের দিকের দিকে নির্দেশিত অংশ। একটি সম্পূর্ণ বিকশিত মানুষের মাথার খুলির চিবুক ০.৭ সেমি থেকে ১.১ সেন্টিমিটারের মধ্যে থাকে।

বিবর্তন
-------

একটি সু-বিকশিত চিবুকের উপস্থিতি *হোমো সেপিয়েন্সের* রূপগত বৈশিষ্ট্যগুলির মধ্যে একটি হিসাবে বিবেচিত হয়, যা তাদের অন্যান্য মানব পূর্বপুরুষ যেমন ঘনিষ্ঠভাবে সম্পর্কিত নিয়ান্ডার্থালদের থেকে আলাদা করে।   প্রারম্ভিক মানব পূর্বপুরুষদের বৈচিত্র্যময় সিম্ফিজিয়াল রূপ ছিল, কিন্তু তাদের কারোরই একটি সু-বিকশিত চিবুক নেই। চিবুকের উৎপত্তি ঐতিহ্যগতভাবে দাঁতের খিলান বা দাঁতের সারির অগ্র-পশ্চাৎ প্রস্থ সংক্ষিপ্তকরণের সাথে জড়িত; যাইহোক, খাওয়ার সময় এর সাধারণ যান্ত্রিক বা কার্যকরী সুবিধা, উন্নয়নমূলক উত্স, এবং মানুষের বক্তৃতা, শারীরবৃত্তবিদ্যা এবং সামাজিক প্রভাবের সাথে এর যোগসূত্রটি অত্যন্ত বিতর্কিত।

আরও দেখুন
---------

* চিবুক বৃদ্ধি (জিনিওপ্লাস্টি)
* ম্যাসেটার
* ম্যাস্টিকেশন
* অটোফেসিয়াল সিন্ড্রোম
* টোসিস (চিবুক)

তথ্যসূত্র
---------

1. ↑  Stringer CB, Hublin JJ, Vandermeersch B (১৯৮৪)। *The origin of anatomically modern humans in western Europe. In F. H. Smith & Spencer (Eds.), The origins of modern humans: a world survey of the fossil evidence*। পৃষ্ঠা 51–135।
2. ↑  Schwartz JH, Tattersall I (মার্চ ২০০০)। "The human chin revisited: what is it and who has it?": 367–409। ডিওআই:10.1006/jhev.1999.0339। পিএমআইডি 10683306।

বহিঃসংযোগ
---------

* উইকিমিডিয়া কমন্সে চিবুক সম্পর্কিত মিডিয়া দেখুন।
**ফিঙে কুলি** বা এশীয় ফিঙেপাপিয়া এটি শ্রীলঙ্কা ও দক্ষিণ-পূর্ব এশিয়ায় পাওয়া যায় এবং গ্রীষ্মকালে হিমালয়ে থেকে কাশ্মীর থেকে বাংলাদেশের পূর্বে পরিযায়ী হয়ে আসে।

বিবরণ
-----

লম্বায় ২৫ সেন্টিমিটার। স্ত্রী-পুরুষ পাখি দেখতে একই রকম। প্রাপ্তবয়স্ক পাখির মাথা ও ঘাড় ছাড়া সমস্ত দেহ চকচকে কালো। ঘাড়ের পেছনে রয়েছে ক্ষুদ্র সাদা পট্টি, চেরালেজটি তুলনামূলক কম চকচকে। লেজের বাইরের পালকের গোড়ায় রয়েছে সাদা ডোরা। চোখ কালচে বাদামি। ঠোঁট বাদামি-কালো। অপ্রাপ্ত বয়স্কদের দেহ অনুজ্জ্বল কালো। লেজের নিচে সাদা ডোরা। এ ছাড়া মাথায় ও বুকে ফুটকি রয়েছে।

খাদ্যাভাস
---------

এরা মূলত পোকামাকড়, ফল ও ফুলের রস খায়। প্রজনন মৌসুম মে থেকে সেপ্টেম্বর। নিজেরা বাসা বাঁধতে জানে না। পেঙ্গা ও চেরালেজ পাখির বাসায় চুপিসারে ডিম পেড়ে পালিয়ে যায়। যার ফলে ওদের ডিমের সঠিক সংখ্যা নিরূপণ করা যায় না।

তথ্যসূত্র
---------

1. ↑  "Surniculus lugubris"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। সংগ্রহের তারিখ ২০১৪-১২-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. ↑  প্রতিবেদক, নিজস্ব। "কোকিল প্রজাতির ফিঙে কুলি"। *Prothomalo*। সংগ্রহের তারিখ ২০২১-০৩-০২।
3. ↑  শাইন, আলম (২০১৪-১২-১২)। "এশীয় ফিঙেপাপিয়া | Asian Drongo Cuckoo | Surniculus lugubris | Pakhi Tottho" (ইংরেজি ভাষায়)। ২০২১-০১-২৩ তারিখে মূল থেকে আর্কাইভ করা। সংগ্রহের তারিখ ২০২১-০৩-০২।

বহিঃসংযোগ
---------

* পাখি প্রবেশদ্বার

উইকিমিডিয়া কমন্সে **ফিঙে কুলি** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Surniculus lugubris***
**রখুনি কান্ত জমিদার বাড়ি** দিনাজপুর জেলায় অবস্থিত বিরামপুর উপজেলার অন্যতম প্রত্নস্থল হিসেবে পরিচিত। এটি রতনপুর নামক এলাকায় অবস্থিত এক ঐতিহাসিক জমিদার বাড়ি। জমিদার রখুনি কান্ত এখানে বাস করতে বলে জানা যায়।

ইতিহাস
------

বিরামপুর উপজেলার উত্তরে ১২ কিলোমিটার দুরে খানপুর প্রত্নতাত্ত্বিক নিদর্শন অষ্টাদশ শতকের জমিদার বাড়িসহ জমিদারের ১২শ বিঘা জমি বনজ ফলজ ও ওষুধি বাগান রয়েছে। অনুসন্ধানে জানা গেছে, ব্রিটিশরা অষ্টাদশ শতকে ফুলবাড়ি জমিদারের পক্ষে খাজনা আদায়কারী হিসাবে রাজকুমার সরকারকে বিরামপুরের রতনপুর কাচারীতে প্রেরণ করা হয়। এখান থেকে তিনি বিরামপুর, নবাবগঞ্জ, হাকিমপুর ও ফুলবাড়ী এলাকার প্রজাদের নিকট থেকে নৈপুণ্য ও যোগ্যতার সাথে খাজনা আদায় করতেন। আদায়কারী কর্মদক্ষতায় সন্তুষ্ট হয়ে জমিদার তার বোনের সাথে রাজকুমারের বিয়ে দেয় এবং সাড়ে ৬শ বিঘা জমিসহ রতনপুর কাচারী উপহার দেন। সাধারণ আদায়কারী থেকে জমিদার বনে রাজকুমার আরো অধিক অর্থসম্পদের নেশায় মেতে ওঠেন। অপরদিকে একই মৌজায় আড়াইশত একর জমি ও অঢেল অর্থের মালিক রঘুহাসদা নামের একজন প্রতাপশালী সাঁওতাল ছিলেন। রাজকুমার সুযোগ বুঝে সাঁওতাল বঘু হাসদার কাছ থেকে ৫ বস্তা কাঁচা টাকা ধারে নিয়ে অন্য জমিদারের আরো ৩শ একর জমি নিলামে ডেকে ৫০ একর ফলের বাগান দখল করে নিয়ে উপকারী রঘু হাসদাকে বিতাড়িত করেন। এলাকার একক জমিদার হিসেবে তৈরী করে সুদৃশ্য দ্বিতল বিশিষ্ট মনোরম অট্টালিকা। জানা যায়, নতুন জমিদার রাজকুমারের রতন কুমার ও রক্ষনী কুমার নামে দুই পুত্র সন্তানের মধ্যে ১৬ বছর বয়সের বড় ছেলে রতন কুমার মন্দিরের পুকুরে গোসল করতে গিয়ে মারা যায়। পুত্র শোকে কিছুদিন পর রাজকুমারের মৃত্যু ঘটলে উনবিংশ শতাব্দীর প্রথমার্ধে অঢেল সম্পদ, বাগান ও পুকুরসহ ১২শ বিঘা জমিদারী লাভ করেন রক্ষুনী রাজকুমার সরকার। বর্তমানে এখানে গড়ে উঠেছে একটি ইসলামিক মিশন হাসপাতাল, ১টি দাখিল মাদ্রাসা, মসজিদসহ বিশাল একটি পুকুর। জমিদারের তৈরীকৃত সুদৃশ্য দ্বিতল অট্টালিকাটিতে ইউনিয়ন ভূমি অফিস হিসেবে কাজ করছে। জেলা প্রশাসক রক্ষুনী বাবুর সম্পত্তি ১নং খাস খতিয়ানে অন্তর্ভুক্ত করেছেন। যুগ যুগ ধরে এই জমিদার বাড়ীটি মেরামত ও সংষ্কার না করায় তা ধ্বংস হতে চলছে।
বিরামপুর অঞ্চলের শাসক এবং জমিদার রখুনি কান্ত তার বসবাসের জন্য একটি বাড়ি নির্মাণ করে। ১৯৭১ সালের যুদ্ধের সময় সে এ স্থান থেকে চলে যায়।

অবকাঠামো
--------

জমিদার বাড়ির স্মৃতিস্বরূপ এখন একটি দ্বিতল বিশিষ্ট ভবন ছাড়া আর কিছুই অবশিষ্ট নেই। এই দ্বিতল ভবনটিও এখন অনেকাংশ প্রায় ধ্বংস হয়ে গেছে।

যাত্রাপথ
--------

দিনাজপুরের ফুলবাড়ি উপজেলা এবং বিরামপুর উপজেলার প্রধান সংযোগ রোডের মাঝামাঝি স্থান জয়নগর বাজার থেকে সোজা পূর্ব দিকে রতনপুর বাজারে আসতে হবে। রতনপুর বাজার থেকে ঠিক উত্তর দিকে রক্ষণীকান্ত জমিদার বাড়িটি অবস্থিত ।

বর্তমান অবস্থা
--------------

জমিদার বাড়ির ভবন এখন ইউনিয়ন পরিষদের অধীনে রয়েছে। এছাড়াও জমিদারদের সম্পত্তির উপর এখন একটি ইসলামিক মিশন হাসপাতাল, একটি ইবতেদায়ী মাদ্রাসা ও একটি মসজিদ রয়েছে।

আরো দেখুন
---------

* বিরামপুর উপজেলা
* স্বপ্নপুরী (বিনোদন পার্ক)

তথ্যসূত্র
---------

1. ↑  "বিরামপুরের ঐতিহ্যবাহী জমিদার বাড়ি!"। ৩ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ৫ আগস্ট ২০১৯।
2. ↑  "সংরক্ষণাগারভুক্ত অনুলিপি"। ২৩ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ১৭ মে ২০২১।
3. ↑  "রখুনি কান্ত জমিদার বাড়ি"। মন্ত্রিপরিষদ বিভাগ, এটুআই, বিসিসি ও বেসিস। সংগ্রহের তারিখ ২০১৬-০৫-০৩। [*স্থায়ীভাবে অকার্যকর সংযোগ*]
**বাবুনাই** বা **শ্বেতাক্ষি** (*Zosterops palpebrosus*) শ্বেত-চোখ পরিবারে একটি ছোট পাসেরিন পাখি। এটি চশমা পাখি বা চশমা টুনি নামেও পরিচিত। এরা ছোট ছোট দলে চারণ করে, অমৃত এবং ছোট পোকামাকড় খায়। এদের স্বতন্ত্র চোখের চারদিক ঘিরে সাদা বলয় এবং সামগ্রিক হলুদ বর্ণের উপরের অংশগুলি দ্বারা সহজেই শনাক্ত করা যায়। এটি ভারতীয় উপমহাদেশে উন্মুক্ত অরণ্যে বসবাসকারী পাখি। ভারতীয় উপমহাদেশ ছাড়াও ওমান, ইরান, আফগানিস্তান, চীন, মিয়ানমার প্রভৃতি দেশে এদের দেখা যায়।

বর্ণনা
------

বাবুনাই লম্বায় ১০ সেন্টিমিটার ও ৯ গ্রাম ওজনের হয়ে থাকে। প্রাপ্তবয়স্ক পাখির পিঠ ও মাথা হলুদাভ-সবুজ। ডানা ও লেজ কালচে। গলা, বুকের উপরাংশ ও লেজের তলা উজ্জ্বল হলুদ। ঠোঁট কালচে ও নিচের ঠোঁটের গোড়া বাদামি। বুক ও পেট সাদা। চোখের কোনায় কালচে দাগ থাকে। পা, পায়ের পাতা ও নখ ধূসর-বাদামি। চোখ বাদামি-হলুদ। ছানাদের চোখে চশমা থাকে না।

প্রজনন
------

এপ্রিল-মে মাসে গাছের সরু শাখায় সরু শিকড়, মাকড়সার জাল ইত্যাদি দিয়ে গোলাকার ঝুলন্ত বাসা বানায়। সেই বাসায় দু-তিনটি ডিম পাড়ে। ডিমের রং ফ্যাকাশে নীল। ডিম ফুটতে ৯-১১ দিন সময় লাগে। ছানারা প্রায় ১০ দিনে উড়তে শেখে।

তথ্যসূত্র
---------

1. ↑  BirdLife International (২০১২)। "*Zosterops palpebrosus*"। *বিপদগ্রস্ত প্রজাতির আইইউসিএন লাল তালিকা* (ইংরেজি ভাষায়)। আইইউসিএন। **2012**। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) old-form url
2. 1 2  "ছোট্ট পাখি শ্বেতাক্ষী"। ২৯ জানুয়ারী ২০১৭। সংগ্রহের তারিখ ২৭ অক্টোবর ২০২০।
**রেজিনা**  (পোলীয়: Regina Flesczarowa; ২৮ মার্চ ১৮৮৮ - ১ জুলাই ১৯৬৯) একজন পোলীয় ভূগোলবিদ ও ভূতাত্ত্বিক, যিনি ১৯৩৫ ও ১৯৩৮ খ্রিস্টাব্দের মধ্যবর্তী সময়ে নারী অধিকার আন্দোলনে অংশ নিয়েছিলেন এবং দ্বিতীয় পোলীয় প্রজাতন্ত্রের একজন সিনেটর হিসেবে কাজ করেছিলেন। ১৯১৩ খ্রিস্টাব্দে তিনি ফ্রান্সের সর্বন বিশ্ববিদ্যালয় থেকে প্রথম পোলীয় নারী হিসেবে প্রাকৃতিক বিজ্ঞানে ডক্টরেট উপাধি অর্জন করেন। তিনি পোল্যান্ডে ভূবিজ্ঞান প্রতিষ্ঠার একজন অগ্রদূত হিসেবে বিবেচিত, তিনি দেশটির ভূগোল ও ভূতত্ত্ব সম্পর্কিত ১০০টিরও বেশি রচনা প্রকাশ করেন। পোল্যান্ডের ভূবিজ্ঞানের ইতিহাসের উপর লেখা তাঁর পাঁচ খণ্ডের গ্রন্থসমগ্রকে তাঁর শ্রেষ্ঠ কৃতিত্ব হিসেবে গণ্য করা হয়। ১৯৬০ সালে তিনি প্রথম শ্রেণীর "ব্যানার অভ দ্য অর্ডার অভ লেবার" সম্মানে ভূষিত হন।

মৃত্যু এবং উত্তরাধিকার
----------------------

ফ্লেশারোভা ৩০ জুন অথবা ১ জুলাই ১৯৬৯ সালে ভিশতুলা নদী ভ্রমনকালে জাহাজে মৃত্যুবরণ করেন। তাঁকে ওয়ারশ'র পাভস্কি সমাধিস্থানে দাফন করা হয়। ভূ-বিজ্ঞানের ইতিহাসের উপর তার গ্রন্থসমগ্রের মহৎ কাজটি পরবর্তী বিজ্ঞানীরা সম্পন্ন করেন এবং পোল্যান্ডে ভূ-বিজ্ঞানের ক্ষেত্র প্রতিষ্ঠার একজন অগ্রদূত হিসেবে তাঁকে দেখা হয়।

তথ্যসূত্র
---------

1. ↑  "Regina Fleszarowa » Witryna edukacyjna Kancelarii Senatu"। *senat.edu.pl*। সংগ্রহের তারিখ ২০২২-০১-১৩।
**রামকুত্তা** (*Cuon alpinus*), **এশীয় বুনো কুকুর**, **ভারতীয় বুনো কুকুর** বা **ঢোল** কেনিডি (Canidae) পরিবারের অন্তর্গত এক প্রজাতির বন্য কুকুর। এদের আবাস দক্ষিণ এশিয়া ও দক্ষিণ-পূর্ব এশিয়ায়। প্রজাতিটি ***Cuon*** (*কুয়ন*) গণভূক্ত একমাত্র জীবিত প্রজাতি। *Canis* (*কেনিস*) গণভূক্ত সদস্যদের তুলনায় এদের পেষণ দাঁতের সংখ্যা কম ও স্তনবৃন্তের সংখ্যা বেশি। পূর্ণবয়স্ক রামকুত্তার ওজন ১৫ কেজি মতো হয়।

বর্তমান অবস্থা
--------------

ক্রমান্বয়ে আবাসস্থল ধ্বংস, শিকার কমে যাওয়া, অন্যান্য শিকারী প্রাণীর সাথে প্রতিযোগিতা, নির্মূল প্রক্রিয়া, গৃহপালিত কুকুরবাহিত বিভিন্ন রোগের প্রকোপ প্রভৃতি কারণে এদের সংখ্যা আশঙ্কাজনক হারে কমে আসছে। সেজন্য আইইউসিএন রামকুত্তাকে বিপন্ন বলে ঘোষণা করেছে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

রামকুত্তা সামাজিক প্রাণী। অনেকগুলো সদস্য মিলে প্রায় গোত্রের মত বড় বড় দলে এরা বসবাস করে। দলবদ্ধভাবে থাকার জন্য এদের খপ্পর থেকে বেরোনো মুশকিল। শিকার ধরার সময় এসব দল আবার ছোট ছোট দলে বিভক্ত হয়ে যায়। শুধুমাত্র ঘ্রাণশক্তির ওপর নির্ভর করেই অব্যর্থ ভাবে শিকার করে। বড় ও মধ্যম আকারের তৃণভোজী প্রাণী যেমন হরিণ, বুনো শূকর, বাইসন প্রভৃতি এদের প্রধান খাদ্য। বহু সময় ধরে এরা শিকারকে তাড়া করে আর শিকার একসময় ক্লান্ত হয়ে গেলে দলবদ্ধভাবে ঘিরে ফেলে এবং শিকারের পেট চিরে মৃত্যু নিশ্চিত করে। শিকার করা প্রাণী এদের ছানাদের আগে খেতে দেয়, পরে নিজেরা খায়, যেটা অন্যসব সামাজিক কেনিডদের চেয়ে ব্যতিক্রম। এরা ভীষণ ক্ষিপ্র, তাই দেখা মেলা দুঃসাধ্য, মানুষকে ভয় পেলেও রামকুত্তা বুনো শূকর, বুনো মহিষ বা বাঘের মত বড় বড় প্রাণী আক্রমণ করতে ভয় পায় না।

তথ্যসূত্র
---------

1. 1 2  Durbin, L.S. Hedges, S. Duckworth, J.W. Tyson, M. Lyenga, A. & Venkataraman, A. (IUCN SSC Canid Specialist Group – Dhole Working Group) (2008). *Cuon alpinus*. *2008 IUCN Red List of Threatened Species*. IUCN 2008. Retrieved on 22 March 2009. Database entry includes justification for why this species is endangered
2. 1 2 3 4 5  "বক্সায় রামকুত্তাদের বংশবৃদ্ধি"।
3. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৬
4. 1 2  Fox, M. W. (১৯৮৪), *The Whistling Hunters: Field Studies of the Indian Wild Dog (Cuon Alpinus)*, Steven Simpson Books, আইএসবিএন 0-9524390-6-9 উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***রামকুত্তা***

উইকিমিডিয়া কমন্সে **রামকুত্তা** সংক্রান্ত মিডিয়া রয়েছে।

* Dhole Home Page[*স্থায়ীভাবে অকার্যকর সংযোগ*]
* mapping the dhole in south east asia
* ARKive – images and movies of the dhole
* Photos of dhole in Bandipur
***হুডোক*** হল একটি মুখোশধারী নৃত্য যা ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর অন্তর্গত বিবিধ উপ-গোষ্ঠীর লোকেরা ইরাউ ফসল উৎসবের সময় পরিবেশন করে। পূর্ব কালিমান্তান প্রদেশের দায়াক জনসংখ্যার মধ্যে *হুডোক* সংস্কৃতি এবং আচার প্রচলিত এবং এটি মহাকাম উলু প্রদেশ থেকে উদ্ভূত বলে মনে করা হয়।

নৃত্যের সাথে সম্পর্কিত স্থানীয় বিশ্বাস
---------------------------------------

বাহাউ, বুসাং, মোদাং, আওহেং এবং পেনিহিং জনগণের ঐতিহ্যগত বিশ্বাস অনুসারে, *হুডোক* হল ইঁদুর, শুয়োর, চিতাবাঘ এবং কাক সহ তেরোটি ফসল-ধ্বংসকারী জন্তু-জানোয়ার এবং কীট। উৎসবে, *হুডোক* নর্তকীরা প্রতীকী মুখোশ পরে এবং এক একজন ফসল-ধ্বংসকারী জন্তু-জানোয়ার অথবা কীটের প্রতিনিধিত্ব করে। তারা *পিনাং* ( এরিকা পাম ) বা কলা গাছের ছাল দিয়ে তৈরি পোশাক পরিধান করে। পিনাং খেজুর পাতায় তাদের আপাদমস্তক আবৃত করা হয়। নৃত্যে আরও দুজন নৃত্যশিল্পী মানব রক্ষকের ভূমিকা পালন করে। নৃত্য পরিবেশনার শেষ পর্যায়ে দুজন মানবের প্রতিনিধিত্বকারী হুডোক বেরিয়ে আসে এবং কীটপতঙ্গ ও জন্তুজানোয়ারবেশী হুডোকদের তাড়া করে। নাচের প্রদর্শন এক ঘন্টা থেকে পাঁচ ঘন্টা অবধি স্থায়ী হয়।

হুডোক নাচ ইন্দোনেশিয়ার পূর্ব কালিমান্তান প্রদেশের দায়াক জাতিগোষ্ঠীর সংস্কৃতির এক উল্লেখযোগ্য পরিচায়ক ও প্রতীক হিসাবে চিহ্নিত। এটি ইন্দোনেশিয়ার এক অন্য়তম লোকশিল্প। প্রতি বছর সেপ্টেম্বর থেকে অক্টোবর মাসে মানুষ শুকনো ক্ষেতে ধান চাষের জন্য জমিতে হাল চালায় এবং তারপর আচার অনু্যায়ী প্রত্যেক গ্রামে এই নৃত্য পরিবেশন করা হয়। নাচের মধ্যমে তারা প্রার্থনা জানায় যাতে তাদের ক্ষেত কীট-পতংগ এবং জন্তু-জানোয়ারদের হাত থেকে সুরক্ষিত থাকে ও তাতে প্রচুর পরিমাণে ফসল হয়।

* চিত্র:==চিত্রশালা==
* 
* 
* 
* 
* 
*

তথ্যসূত্র
---------

1. ↑  Bhwana, Petir Garda (2019-10-27). "Government to Patent Hudoq Cross Border Traditional Dance". *Tempo*. Retrieved 2020-10-09.
2. ↑  antaranews.com। "Government to patent Hudoq Cross Border traditional dance"। *Antara News*। সংগ্রহের তারিখ ২০২০-১০-০৯।
3. ↑  Maunati, Yekti (২০০৩)। *Identitas Dayak*। Lkis Pelangi Aksara। আইএসবিএন 9789799492982।
ক্রিসমাস মরসুমে তৈরি সুইডিশ ধাঁচের একটি জাফরান বান, যা বিশেষত সেন্ট লুসি দিবসে বানানো হয়
**বনরুটি** (**বান** বা **বন** নামেও পরিচিত) এক প্রকার ছোট, মিষ্টি, রুটি ভিত্তিক পদ বা রোল। যদিও এগুলি বিভিন্ন আকারের হয়ে থাকে, তবে এগুলির বেশিরভাগ হাতের আকারের বা ছোট আকৃতির হয়, এর উপরের অংশটুকু গোলাকার এবং নিচে সমতল।

বনরুটি সাধারণত ময়দা, চিনি, দুধ, খামির এবং মাখন দিয়ে তৈরি করা হয়। সাধারণত মিষ্টি বনরুটিগুলিতে ছোট ফল বা বাদাম থাকে এবং উপরে গ্লেজ বা ক্যারামেল দেওয়া থাকে অথবা ভেতরের অংশ জ্যাম বা ক্রিম দিয়ে ভরা থাকে। কিছু ধরনের বান বিভিন্ন মাংস দিয়ে পূর্ণ থাকে অথবা মাংসের সাথে পরিবেশন করতে ব্যবহৃত হয় (যেমন হটডগস বা হ্যামবার্গার)।

বনরুটি সাধারণত চিনি এবং মাখনের সাথে ডিম দিয়ে প্রস্তুতকৃত ময়দার খামির থেকে তৈরি করা হয়।

প্রস্তুতপ্রণালী
---------------

সাধারণ বান
#### উপকরণ :-

1. ময়দা – আড়াই কাপ
2. ইস্ট – আড়াই চা চামচ
3. বেকিং পাউডার – ১ চা চামচ
4. ডিম – ২ টি
5. তরল দুধ – ১/৪ কাপ (কুসুম গরম)
6. চিনি – ১ টেবিল চামচ (গুঁড়ো করে নিতে হবে)
7. ভ্যানিলা ফ্লেভার – ১ চা চামচ
8. মাখন – ২ টেবিল চামচ
9. লবণ – আধা চা চামচ
10. সিরকা – ২ চা চামচ

বিভিন্ন সসের সাথে পরিবেশিত বান
#### প্রণালী :-

- ময়দা ও বেকিং পাউডার একসাথে চেলে নিতে হবে। ডিম ফেটে নিতে হবে।

- একটি পাত্রে সামান্য গরম পানিতে চিনি ও ইস্ট মিশিয়ে রাখতে হবে ১০ মিনিট।

- ইস্ট ফুলে উঠলে ডিম বাদে সব উপকরণ একসাথে মিলিয়ে অল্প অল্প করে ডিম মিলিয়ে ময়ান করতে হবে। যখন মনে হবে আরো ডিম দিলে নরম হয়ে যাবে, তখন ডিম ঢালা বন্ধ করতে হবে।

- এবার বেশ কিছুক্ষণ ময়ান করে খামিরটি একটি বড় পাত্রে রেখে ঢেকে দিয়ে গরম জায়গায় এক ঘণ্টা রাখতে হবে ফোলার জন্য।

- এক ঘণ্টা পর তা ফুলে দ্বিগুণ হলে ময়ান দিয়ে ছোট ছোট বল বানিয়ে বেকিং ট্রেতে নির্দিষ্ট দূরত্বে রেখে ফুলতে দিতে হবে। আধা ঘণ্টা পর এর ওপর বাকি ডিমের সাথে অল্প দুধ মিশিয়ে ব্রাশ করে একটু তিল ছিটিয়ে বেক করতে হবে ১৭০ ডিগ্রী সেলসিয়াস তাপে ১৫-২০ মিনিট।

- বানের ওপরে রং ধরলেই ওভেন বন্ধ করে ওভেন থেকে নামিয়ে তা কিছুক্ষণ মোটা কাপড় দিয়ে ঢেকে রাখতে হবে।

- বেকিং ট্রেতে চার থেকে পাঁচটার বেশি দেওয়া উচিত নিয়, বানগুলি পাশাপাশি লেগে যেতে পারে।

আরও দেখুন
---------

* রুটি
* বড়া পাও
* বান কাবাব

তথ্যসূত্র
---------

1. ↑  "bun Definition in the Cambridge English Dictionary"। *dictionary.cambridge.org*। সংগ্রহের তারিখ ২০১৬-১১-১১।
2. 1 2  "বার্গার বান‬ রেসিপি"। *shajgoj.com*। সংগ্রহের তারিখ ১ মে ২০২০।

বহিঃসংযোগ
---------


উইকিমিডিয়া কমন্সে **বনরুটি** সংক্রান্ত মিডিয়া রয়েছে।
***সুসং*** হলো দূর্গাপুরের **মাহমুদুল হাসান সোহাগ** এর একটি শিল্পকর্ম। এটি (১৮ ফুট) উঁচু, (২৪ ফুট) ভূমি মোট (৪২ ফুট) এবং বাংলাদেশের দূর্গাপুরে অবস্থিত।

ইতিহাস
------

ইতিহাস ও ঐতিহ্যের নৈসির্গীক লিলাভূমি সূসং-দূর্গাপুর উপজেলার বেশ খ্যাতি রয়েছে। চিনামাটির পাহাড়, রাজবাড়ী, মহাশোল মাছ, কালো সোনা (কয়লা), সাদা সোনা (বালি), মেঘালয়ের কূল ঘেষা গারো পাহাড়ের পাদদেশে সুমেশ্বরি নদীর বয়ে চলা, পালতোলা নৌকা, মাঝি, ফেরীঘাট, আকাশে সাদা মেঘের ভেলা, কাশ ফুলে বুনো হাঁসের লুকোচুরি খেলা, অতিথি পাখিদের কল-কাকলি মূখর প্রকৃতি ওপরিবেশ আরো আছে পাহাড়ি নৃ-গোষ্ঠি, আউল-বাউল, বংশি বাদক, জেলে-রাখাল, খেটে খাওয়া মানুষের জীবন চিএ। দূর্গাপুর-নেএকোনার সূর্য সন্তান জাতির গর্ব বাংলাদেশ কমিনিস্ট পার্টির প্রতিষ্ঠাতা মেহনতি  মানুষের নেতা কমরেড মনিসিংহ, টংক ও কৃষকআন্দোলনের অন্যতম নেএী শহিদ হাজং মাতা রাশি মনির প্রতিকৃতি এবং টংক স্মৃতিসৌধ সমূহ, মহান স্বাধীনতা, যুদ্ধ-বিজয় ১৯৭১ এরস্মৃতি চিহ্ন সম্বলিত চিএগুলো পোড়ামাটির ফলকে নন মেগনেট মাধ্যমে আধুনিক ফর্মে তৈরি আধা-বিমূর্ত ময়ূরের লেজের উপরিভাগেখোদাই করা।

তথ্যসূত্র
=========

1. ↑  "দুর্গাপুরে প্রবেশ গেট নির্মান কাজের ভিত্তি প্রস্থর স্থাপন"। *Daily Bahadur* (ইংরেজি ভাষায়)। ২০২১-০৬-২৮। সংগ্রহের তারিখ ২০২১-০৯-১৪।
2. ↑  SomoyEkattor। "দুর্গাপুরে উদ্বোধন করা হয়েছে উপজেলার প্রবেশ গেট নির্মানকাজ"। *সময় একাত্তর :: Somoy Ekattor* (ইংরেজি ভাষায়)। সংগ্রহের তারিখ ২০২১-০৯-১৪।
3. ↑  "উপজেলা চেয়ারম্যানের প্রচেষ্টায় নির্মিত হচ্ছে প্রবেশদ্বার গেইট"। *Protidiner Sangbad*। সংগ্রহের তারিখ ২০২১-০৯-১৪।
4. ↑  "দুর্গাপুরে প্রবেশ গেট নির্মাণ কাজের উদ্বোধন"। *jjdin*। সংগ্রহের তারিখ ২০২১-০৯-১৪।
5. ↑  "দুর্গাপুরে প্রবেশ গেট নির্মান কাজের উদ্বোধন – DNBNEWS24.COM" (ইংরেজি ভাষায়)। সংগ্রহের তারিখ ২০২১-০৯-১৪।
**ভারতীয় জনশক্তি পার্টি** (হিন্দি : भारतीय जनशक्ति पार्टी; "ইন্ডিয়ান পিপলস পাওয়ার পার্টি") ৩০ এপ্রিল ২০০৬-এ ভারতের মধ্য প্রদেশ রাজ্যের উজ্জয়িনীতে প্রতিষ্ঠিত হয়েছিল। এটি ভারতীয় জনতা পার্টির (বিজেপি) প্রাক্তন নেত্রী উমা ভারতী দ্বারা প্রতিষ্ঠিত হয়, যখন তাকে "শৃঙ্খলাহীনতার" জন্য বিজেপি থেকে বহিষ্কার করার পরে।

তিনি বলেছিলেন যে ভারতীয় জনশক্তি পার্টি রাষ্ট্রীয় স্বয়ংসেবক সংঘের অধীন ছিল যেটি ভারতের বেশ কয়েকটি শক্তিশালী হিন্দু জাতীয়তাবাদী গোষ্ঠীর আদর্শিক মূল সংস্থা হওয়ার জন্য ভারতে প্রসিদ্ধ একটি প্রতিষ্ঠান এবং সেই সংগঠনের কাছ থেকে সমর্থন পেয়েছিল। জুন ২০১১ সালে উমা ভারতী পুনরায় বিজেপিতে যোগদানের সাথে সাথে ভারতীয় জনশক্তি পার্টি বিজেপির সাথে একীভূত হয়। বিজেএস-এর কার্যনির্বাহী সভাপতি সঙ্ঘ প্রিয়া গৌতম এখানে বিজেপির জাতীয় সভাপতি নীতিন গড়করি, উমা ভারতী এবং অন্যান্য সিনিয়র নেতাদের উপস্থিতিতে একীভূত হওয়ার ঘোষণা দিয়েছেন।

ভারতীয় জনশক্তি পার্টির পাঁচ বছরের কর্মজীবনে রাজনৈতিক সাফল্যের উল্লেখযোগ্য অভাব ছিল। ভারতী পরে বলেছিলেন যে তিনি বিজেপির বাইরে যে সময় কাটিয়েছেন তার জন্য তিনি অত্যন্ত অনুতপ্ত। ২০০৮ সালের রাজ্য বিধানসভা নির্বাচনে দলটি রাজ্য বিধানসভার ২৩০টি আসনের মধ্যে মাত্র ৬টিতে জয়লাভ করেছিল।

তথ্যসূত্র
---------

1. ↑  Manjesh, Sindhu। "Who is Uma Bharti?"। NDTV। সংগ্রহের তারিখ ৬ ডিসেম্বর ২০১৩।
2. ↑  Bhagwat, Ramu (২ জুলাই ২০০৯)। "Own up responsibility, Uma Bharti tells BJP"। *The Times of India*। ১২ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৬ ডিসেম্বর ২০১৩।
3. ↑  "Uma Bharti's BJS merges into BJP"। Web India। ২৪ মার্চ ২০২৩ তারিখে মূল থেকে আর্কাইভ করা। সংগ্রহের তারিখ ২১ আগস্ট ২০২৩।
4. ↑  Manjesh, Sindhu। "Who is Uma Bharti?"। NDTV। সংগ্রহের তারিখ ৬ ডিসেম্বর ২০১৩।
5. ↑  "Election Result - 2008 State Assembly Elections"। Times of India। সংগ্রহের তারিখ ২৬ নভেম্বর ২০১৩।
সানিয়াজান নদীটি প্রবাহিত হয়েছে কোচবিহার জেলার মেখলীগঞ্জ মহকুমার মধ্য দিয়ে। সানিয়াজান শব্দটিতে দুটি দল আছে। একটি সানিয়া, অপরটি জান। সানিয়া+জান = সানিয়াজান। আরবী’তে ‘সানিয়া’ মানে দ্বিতীয়া, আর ‘জান’ মানে দৈবজ্ঞ, পাণ, বা রাগরাগিনীর প্রধান সুর। লোকজ অর্থ দাঁড়ায় দ্বিতীয়া প্রাণ। অর্থাৎ এই নদীর দুই তীরের মানুষেরা নদী থেকে জীবিকা নির্বাহ করে থাকবেন। যার জন্য ব্যাঞ্জনার্থে দ্বিতীয় প্রাণ হতে পারে। কারণ এই এলাকায় আগে মুসলিম সমাজের বসবাস ছিল এবং দেশভাগের সময় স্থানান্তরিত হলেও এখনও অনেক মুসলিম পরিবার এখনো বর্তমান। আবার অন্যদিকে এই এলাকায় রাজবংশী জনজাতির বসবাস অধিক। আঞ্চলিক এলাকায় নদীটিকে আবার সেনিয়াজান নামেও পরিচিত হয়ে থাকে। ‘সানিয়া’/ ‘সেনিয়া’ নামে রাজবংশী ভাষায় একটি শব্দ আছে। ‘সেনিয়া’ হল ‘পাঠের তৈরি একটি অংশ, যা জলে ডুবিয়ে আবার কিছুটা জল চেপে নিয়ে রাজবংশী সমাজের মহিলারা মাটির ঘরবাড়ি মোছেন (লেপন করা)। আর ‘জান’ হল জলবাচক শব্দ।  ‘জান’ মানে জরি, বা ছোট নদীর প্রবাহ। এই লোকজ অর্থ ধরে নদীটির বৈশিষ্ট্য খুব সহজেই অনুমান করা যায়। কারণ এই ‘সানিয়া’ নামক ঘর মোছার সামগ্রীতে যেমন বেশি জল থাকে না, তেমনি এই নদীতেও সারাবছর জল থাকে না, এই নদী বর্যার সময় ফুলে ফেপে ওঠে আবার বাকি সময় এই নদীতে স্থানীয় নদী তিরোবর্তী মানুষজন  বোরো ধান চাষ করে থাকেন। বর্ষা বাদে অন্য সময়ে নদীতে হাটুজল থাকার কারণে লোকজন হাটুজল পাড় করেই এপাড় থেকে ওপাড় যেতে পারেন।  

এই নদীর উৎস নিয়ে একটু মত পার্থক্য আছে, কারণ চ্যাংরাবান্ধা থেকে ময়নাগুড়ি পাকারাস্তার পাশেই বালাসন সেতুর ভাটিতে রেলব্রীজের পরে পুল কুরা আছে, সেখান থেকে একটি স্রোতধারা প্রবাহিত হয়েছে। এই বালাসন সেতু থেকে পুলকুড়া পর্যন্ত এই স্রোতের নাম আবার ঘিস নদী, বালাসনের জল এই নদী হয়ে পুলকুড়ায় পড়ে, তারপর সানিয়াজান নাম নিয়ে প্রবাহিত হয়েছে। আবার ময়নাগুড়ি রোড এলাকার ভাটিতে হারমতির পরে ফাসলুং কুড়া, এখান থেকে খট্টিমারি নামে একটি নালা প্রবাহিত হয়েছে, যা ভোটপাট্টি থেকে খট্টিমারি রাস্তার সেতু পার হয়ে হেলাপাকড়ীর কাঊয়ার ঠোট এলাকায় এসে পুলকুড়ার (সানিয়াজান নাম নিয়ে) সেই স্রোতের সাথে মিশে একসাথে প্রবাহিত হয়েছে। এই প্রবাহ জলপাইগুড়ি জেলা থেকে কোচবিহার জেলার মেখলীগঞ্জ মহকুরার মধ্য দিয়ে প্রবাহিত হয়ে বাংলাদেশে প্রবেশ করেছে। এই নদীতে বিভিন্ন সময়ে বিভিন্ন পূজা পার্বণ হয়েছে থেকে। যেমন – মাধরবাড়িতে গঙ্গা পূজা। কলোনীতে চৈতা দেবী, বা বাসন্তী দেবীর মেলা অনুষ্ঠিত হয়।**সানিয়াজান নদীর শাখা নদী :** সানিয়াজান নদীর প্রবাহ পথে অনেক ছোট ছোট নদ-নদী-নালা এসে যুক্ত হয়েছে, এদের মধ্যে অনেক নদ-নদীর চিহ্নমাত্র অবশিষ্ঠ আছে। স্রোত প্রবাহ কেবল বর্ষার সময় বোঝা যায়, বাকি সময় শুকনো জমির মতো হয়ে থাকে। তাতে বিভিন্ন কৃষিজ সম্পদ উৎপন্ন হয়। যেমন – বোরো ধান। এই নদীর বিভিন্ন  শাখা নদীগুলি হল – পাইলা ভাসা, শিঙ্গিমারি, খুকশিয়া, সতী ইত্যাদি।

তথ্যসূত্র
---------

1. ↑  রায়, প্রসেনজিৎ (২০২৩-০৮-২৫)। "TIRJ – Trisangam International Refereed Journal"। *TRISANGAM INTERNATIONAL REFEREED JOURNAL*। সংগ্রহের তারিখ ২০২৩-০৮-২৫।
বাজার মসজিদ
**বাজার মসজিদ** (আলবেনীয়: জামিয়া ই পাজারিত), আরো পরিচিত **মেমি বে মসজদি** (আলবেনীয়: জামিয়া ই মেমি বেউত), হলো আলবেনিয়ার জিরোকাস্তারে অবস্থিত একটি মসজিদ।

ইতিহাস
------

ভবনের ভিতরে প্রাচীন তুর্কি ফ্রেস্কো এবং শিলালিপি
মেমি বে মসজিদটি ১৭৫৭ সালে নির্মিত হয়েছিল এবং এটি পুরাতন বাজার পাড়ায় অবস্থিত। এটি মূলত উসমানীয় যুগে শহরে নির্মিত পনেরোটি মসজিদগুলোর মধ্যে অন্যতম, এর মধ্যে ১৩টি কম্যুনিষ্টকাল অবধি দাড়িয়ে ছিলো।

১৭ম শতাব্দীতে মেমি পাশার নগর পরিকল্পনার অংশ হিসাবে মসজিদটি মূলত জিরোকাস্তারের নতুন বাজার পাড়ায় তৈরি করা হবে বলে নকশাকৃত হয়েছিল। তবে, পরবর্তী শতাব্দীতে মসজিদ বাদে পরিকল্পনার বাকিটুকু আগুন দ্বারা ধ্বংস হয়ে গিয়েছিলো।

আলবেনিয়ার সর্বগ্রাসী কমিউনিস্ট শাসন ব্যবস্থার ধ্বংসের হাত থেকে রক্ষা পেয়ে ১৯৭৩ সালে আলবেনীয় সরকার কর্তৃক মসজিদটিকে "সাংস্কৃতিক স্মৃতিসৌধ" (মনুমন্তে কুলতুরোর) মর্যাদায় উন্নীত করা হয়েছিল। পরে অবশিষ্ট বারোটি মসজিদ ভেঙে ফেলা হয়। আলবেনিয়ায় ধর্ম নিষিদ্ধের কারণে, মসজিদটি সার্কাস ব্যায়ামবিদদের প্রশিক্ষণ হল হিসেবে ব্যবহার করা হয়েছিল। তাদের শরীরচর্চার যন্ত্র ঝুলানোর জন্য উচ্চ গম্বুজযুক্ত ছাদটি ব্যবহার করতো।

মসজিদটির নিকটেই ১৭২৭ সালে নির্মিত একটি দ্বিতল অষ্টভুজাকৃতির ভবন আছে। মূলত বেকতাশি চেমেবী হিসাবে ব্যবহৃত হলেও এটি কমিউনিস্ট আমলে বন্ধ করে দেওয়া হয়। বর্তমানে ভবনটি মাদ্রাসা হিসাবে ব্যবহৃত হয়।

আরও দেখুন
---------

* আলবেনিয়ায় ইসলাম

তথ্যসূত্র
---------

1. ↑  "Qyteti yne - Dhoma e Tregetise dhe Industrise - Gjirokaster" (Albanian ভাষায়)। সংগ্রহের তারিখ ২ সেপ্টেম্বর ২০১০। উদ্ধৃতি শৈলী রক্ষণাবেক্ষণ: অচেনা ভাষা (link) [*স্থায়ীভাবে অকার্যকর সংযোগ*]
2. ↑  "Turet e agjencisë Old Bazar" (Albanian ভাষায়)। সংগ্রহের তারিখ ২ সেপ্টেম্বর ২০১০। উদ্ধৃতি শৈলী রক্ষণাবেক্ষণ: অচেনা ভাষা (link)
3. ↑  "Regjimi komunist në Shqipëri" (Albanian ভাষায়)। সংগ্রহের তারিখ ২ সেপ্টেম্বর ২০১০। উদ্ধৃতি শৈলী রক্ষণাবেক্ষণ: অচেনা ভাষা (link)
4. ↑  "Visiting Religious Sites"। ১৩ নভেম্বর ২০১৪ তারিখে মূল থেকে আর্কাইভ করা। সংগ্রহের তারিখ ২ সেপ্টেম্বর ২০১০।
**রক্তচাপ** (ইংরেজি: blood pressure) হল রক্তনালীর গাত্রের উপর রক্ত কর্তৃক প্রযুক্ত চাপ। যা একটি অন্যতম গুরুত্বপূর্ণ রোগনির্ণায়ক লক্ষণ। এই চাপের অধিকাংশ হৃৎপিন্ডের রক্ত সংবহনতন্ত্রের মধ্য দিয়ে রক্ত সরবরাহ করার জন্য তৈরি হয়। সচরাচর *রক্তচাপ* বলতে বড় রক্তনালীতে রক্ত সঁচরণ প্রনালীর চাপকে নির্দেশ করে। সাধারণত রক্তচাপ বলতে সিস্টেমিক প্রবাহ-এর ধমনিক প্রবাহ(arterial pressure) কে বোঝায়। সাধারণত প্রতিটি হৃৎস্পন্দনের সময় একবার সর্বোচ্চ সংকোচন চাপ (সিস্টোলিক) এবং দুটি হৃদস্পন্দনের মাঝে সর্বনিম্ন প্রসারন চাপ (ডায়াস্টলিক) চাপ হয়। হৃৎপিন্ডের সংকোচন প্রবণতাই রক্তচাপের প্রধান কারণ। এটি সাধারণত উর্ধ্ববাহুর ব্রাকিয়াল ধমনীতে দেখা হয়। রক্তচাপ সবসময় সংকোচক(systolic) চাপকে (একটি হৃদস্পন্দনের সময় সর্বোচ্চ) উপরে এবং প্রসারক(diastolic) চাপ (দুটি হৃদস্পন্দনের মাঝে সর্বনিম্ন) নিচে লিখে প্রকাশ করা হয়। যেমন ১২০/৮০। এর পরিমাপের একক mmHg

হৃৎস্পন্দনের হার, হৃদ কম্পন,অক্সিজেনের সমপৃক্তি, এবং শরীরের তাপমাত্রারর মত রক্তচাপ একটি গুরুত্বপূর্ণ লক্ষন। প্রাপ্তবয়স্ক লোকের সাধারণ স্থির রক্তচাপ প্রায় ১২০ মিলিমিটার পারদচাপ সংকোচক এবং ৮০ মিলিমিটার পারদচাপ প্রসারক। সংক্ষেপে ১২০/৮০ মিমিপারদ। বিশ্বব্যাপী গড় রক্তচাপ, বয়সের সাথে সংগতিপূর্ণ করা, ১৯৭৫ থেকে এখন পর্যন্ত এক, প্রায়। পুরুষদের ১২৭/৭৯ মিমিপারদ নারীদের ১২২/৭৭ মিমিপারদ।

ঐতিহ্যগতভাবে বন্ধ (না খোলা) অবস্থায় পারদ নল স্ফিগমোম্যানোমিটার ব্যবহার করে কানের সাহায্যে হৃদপিন্ডের শব্দ শুনে রক্তচাপ পরিমাপ করা হত। এখনও সাধারনভাবে চিকিৎসালয়ে কানের সাহায্যে বন্ধ (না খোলা) অবস্থায় হৃৎপিন্ডের শব্দ শুনে স্বর্ণমানের নির্ভুল বিবেচনা করে রক্তচাপ নেয়া হয়। যাহোক, আধা সয়ংক্রিয় পদ্ধতি সুলভ হয়েছে, মূলত পারদের সম্ভব্য বিষক্রিয়া সম্পর্কে সচেতনতার কারণে, যদিও খরচ, সহজ ব্যবহার ও ভ্রমনশীল রক্তচাপে প্রযোজ্যতা অথবা বাড়িতে রক্তচাপ পরিমাপও এই প্রবণতা বাড়াতে সাহায্য করেছে। পারদ-নল স্ফিগমোম্যানোমিটারেরর প্রথম দিকের সয়ংক্রিয় বিকল্পগুলো প্রায় মারাত্নক ত্রুটিযুক্ত ছিল। কিন্তু আধুনিক যন্ত্রগুলো প্রমাণ করে দুটি প্রমাণ পাঠ পদ্ধতির মধ্যে পার্থক্য ৫ মিমিপারদ বা কম এবং আদর্শ বিচ্যুতি ৮ মিমিপারদের কম। অধিকাংশ আধা-সয়ংক্রিয় পদ্ধতিতে অসিলোমিটার (দোলন পরিমাপক) ব্যবহারেরর মধ্যমে রক্তচাপ পরিমাপ করে।

হৃদপিন্ডের ক্রিয়া, সমগ্র রক্তনালীর সহ্য ক্ষমতা ও ধমনিক দৃড়তা দ্বারা রক্তচাপ প্রভাবিত হয় এবং নির্ভর করে বিভিন্ন অবস্থার উপর, আবেগি অবস্থা, সক্রিয়তা ও তুলনামূলক স্বাস্থ্য/রোগের অবস্থার উপর। রক্তচাপ নিয়ন্ত্রিত হয় ব্যাররিসিপটর(মস্তিষ্কের সংবেদী অংশ) দ্বারা যা কাজ করে স্নায়বিক এবং (এন্ডোক্রেইন) আন্তঃস্রাবী তন্ত্র/প্রনালীকে প্রভাবিত করতে।

কোন অসুখে রক্তচাপ বেড়ে গেলে তাকে হাইপার টেনশন বা উচ্চ রক্তচাপ এবং কমে গেলে হাইপো টেনশন বা নিম্ন রক্তচাপ বলে।

অনেক কারণে উচ্চ রক্তচাপ ও নিন্ন রক্তচাপ হতে পারে এবং উভই হটাৎ সূত্রপাত হতে পারে অথবা দীর্ঘদিন ধরে হতে পারে। দীর্ঘ মেয়াদে উচ্চ রক্তচাপ হৃদরোগ, স্ট্রোক, বৃক্ক(কিডনি) অকার্যকর সহ অনেক রোগের জন্য একটি ঝুকিপূর্ণ অবস্থা। দীর্ঘমেয়াদী উচ্চ রক্তচাপ দীর্ঘমেয়াদী নিম্নরক্তচাপের চেয়ে সুলভ, যা সাধারণত নির্ণয় করা হয় যখন এটা উপসর্গ তৈরি করে।

রক্তচাপের ধরন
-------------

আদর্শ রক্তচাপ
-------------

তথ্যসূত্র
---------

1. ↑  "Normal Blood Pressure Range Adults"। Health and Life। ১৮ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৬ ফেব্রুয়ারি ২০১৪।
2. ↑  Caro, Colin G. (১৯৭৮)। *The Mechanics of The Circulation*। Oxford [Oxfordshire]: Oxford University Press। আইএসবিএন 0-19-263323-6।
**কটাশ** বা **ভাম** বা **কলকাট** বা **খাটাশ** বা **ছোট বাঘডাশ** (ইংরেজি: **Small Indian civet**) (বৈজ্ঞানিক নাম:***Viverricula indica***) হচ্ছে ভিভেরিডি পরিবারের *ভিভেরিকুলা* গণের একটি গন্ধগোকুল জাতীয় প্রাণী।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল-১ অনুযায়ী এ প্রজাতিটি সংরক্ষিত।

বর্ণনা
------

কটাশ আকারে বড় বাঘডাশের মতো অত বড় নয় । এদের কান ছোট, বাঘডাশের তুলনায় এদের কান মাথার উপরের দিকে অপেক্ষাকৃত কাছাকাছি সন্নিবিষ্ট । এই প্রজাতির মাথাসহ দেহের দৈর্ঘ্য ৭৫ সে.মি. ও লেজ ৪৫ সে.মি. । এদের ওজনেও তারতম্য থাকে এবং ওজনের পরিসর ২-৪ কেজি হয়ে থাকে। ছেলেদের তুলনায় মেয়েরা সাধারণত ছোট ও হালকা হয়ে থাকে। বাদামি শরীরে এদের ছাই ও হালকা হলুদাভ আভা থাকে । পিঠের ওপর ও দুই পাশে টানা পাঁচ-ছয়টি বাদামি কালো রেখা । শরীরের উভয় পাশে গোল গোল একই রঙের বুটি আঁকা । বয়সভেদে লেজে পাঁচ-সাতটি চওড়া বলয় থাকে । ছোট খাটাশ *গন্ধগোকুল* নামেও এলাকাভেদে পরিচিত । নিজেরা গর্ত করে আশ্রয়স্থল বানায় এবং সেখানেই বাচ্চা প্রসব করে। ছানারা জন্ম নেয় চোখ খোলা অবস্থাতেই। এরা নিশাচর । পূর্ণবয়স্ক কটাশ খোশমেজাজে থাকলে টিকটিক আওয়াজ করতে থাকে। ভয় পেলে সিভেট-গ্রন্থি থেকে দুর্গন্ধ ছড়ায় ।

বিস্তৃতি ও বাসস্থান
-------------------

ছোট খাটাশ বাংলাদেশ ছাড়াও ভারত, মায়ানমার, আফগানিস্তান, পাকিস্তান, নেপাল, ভুটান, চীন, হংকং, কম্বোডিয়া, ইন্দোনেশিয়া, লাওস, মালয়েশিয়া, থাইল্যান্ড, ভিয়েতনামে পাওয়া যায়। এছাড়া এরা ইয়েমেন এবং জাঞ্জিবার, পেম্বা, সকট্রা, মাদাগাস্কার এবং ফিলিপাইন দ্বীপপুঞ্জে অনুপ্রবেশ করেছে । বাঁশবন-ঘাসবন, শুকনো কাশবন, খড়বন, জালিবেতঝাড়, ইটের পাঁজা ও ঝোপঝাড় হচ্ছে ছোট খাটাশের আবাসস্থল । আবাসভূমি ধ্বংস ও হাঁস-মুরগি বাঁচানোর জন্য ব্যাপক নিধনের জন্যই এরা বিপন্ন ।

খাদ্যাভাস
---------

প্রায় সব ধরনের ফল, বিভিন্ন ছোট প্রাণী ও পতঙ্গ, তাল-খেজুরের রস ইত্যাদি। গাছে উঠতে পারলেও মাটিতেই শিকার ধরে এবং ইঁদুর, কাঠবিড়ালী, ছোট পাখি, টিকটিকি, কীটপতঙ্গ ও সেগুলির লার্ভা খেয়ে থাকে। গৃহস্থের হাঁস-মুরগি চুরি করে। দেশভেদে এদের খাবারের তারতম্য দেখা যায় । কফি এদের অন্যতম প্রিয় একটি খাদ্য ।

আরও দেখুন
---------

* বাংলাদেশের স্তন্যপায়ী প্রাণীর তালিকা

তথ্যসূত্র
---------

1. ↑  Duckworth, J. W. Timmins, R. J. and Muddapa, D. (২০০৮)। "Viverricula indica"। *বিপদগ্রস্ত প্রজাতির আইইউসিএন লাল তালিকা। সংস্করণ 2012.2*। প্রকৃতি সংরক্ষণের জন্য আন্তর্জাতিক ইউনিয়ন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. 1 2 3 4  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১৩৪-১৩৫।
3. 1 2  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৬
**সুমন্ত আসলাম** বাংলাদেশের জনপ্রিয় কথাসাহিত্যিক।

প্রাথমিক জীবন
-------------

সুমন্ত আসলাম জন্মেছেন সিরাজগঞ্জে। স্ত্রী ফারজানা ঊর্মি আর সুমর্মী। তার বাবার নাম মরহুম সোহরাব আলী তালুকদার এবং মায়ের নাম রওশনারা পারুল।

লেখালেখি
--------

তার বাড়িতে একটি পারিবারিক লাইব্রেরি ছিলো। সেই সূত্রেই ছেলেবেলা থেকেই বই পড়ার অভ্যাস গড়ে উঠেছে। লেখালেখির শুরু ঢাকায় আসার পরে। প্রথম বই প্রকাশ হয়েছিলো সময় প্রকাশন থেকে। ছোটগল্পের বই ‘স্বপ্নবেড়ি’।

পেশাজীবন
--------

লেখালেখিই এখন তার পেশা। এক সময় জড়িয়ে পড়েন সাংবাদিকতায়। দেশের জনপ্রিয় একটি সংবাদপত্রে কাজ করেছেন দীর্ঘদিন। এখনও কাজ করছেন সংবাদপত্রেই।

আরো দেখুন
---------

তথ্যসূত্র
---------

1. ↑  খান, ফাতমা (৮ ফেব্রুয়ারি ২০১৪)। "স্বপ্নবাজ সুমন্ত আসলাম"। *risingbd.com*। ১৪ নভেম্বর ২০১৬ তারিখে মূল থেকে আর্কাইভ করা।
2. ↑  "মেলায় উপন্যাসের দাপট"। *প্রথম আলো*। ২৩ ফেব্রুয়ারি ২০১৬। সংগ্রহের তারিখ ২ ডিসেম্বর ২০১৬।
3. ↑  "প্রকাশে এগিয়ে কবিতা, বিক্রিতে উপন্যাস"। *প্রথম আলো*। ১৬ ফেব্রুয়ারি ২০১৬। সংগ্রহের তারিখ ২ ডিসেম্বর ২০১৬।

বহিঃসংযোগ
---------

* সুমন্ত আসলাম- রকমারি.কম
এই নিবন্ধটি ভারতের গ্রাম সম্পর্কে। অন্য ব্যবহারের জন্য পাকিস্তান (দ্ব্যর্থতা নিরসন) দেখুন।

**পাকিস্তান** হল ভারতের বিহার রাজ্যের অন্তর্গত পূর্ণিয়া জেলার একটি গ্রাম। ১৯৪৭ সালে ভারত বিভাজনের সময় গ্রামটির যেসব মুসলিম অধিবাসী গ্রাম ছেড়ে তৎকালীন পূর্ব পাকিস্তানে (অর্থাৎ, বর্তমান বাংলাদেশে) চলে গিয়েছিল তাদের স্মরণে গ্রামটির নামকরণ করা হয়েছে "পাকিস্তান"। সেসময় পূর্ণিয়া ছিল পূর্ব পাকিস্তানের সীমান্তবর্তী একটি জেলা।

ইতিহাস
------

১৯৪৭ সালের আগে পূর্ণিয়া জেলা ব্রিটিশ ভারতের নেপাল প্রদেশের অন্তর্ভুক্ত ছিল। ১৯৪৭ এর আগস্টে ঔপনিবেশিক ভারত দুটি অংশে বিভক্ত হয়ে যায়: পাকিস্তান অধিরাজ্য আর ভারত অধিরাজ্য।

সে সময় পূর্ণিয়া ছিল পূর্ব পাকিস্তানের সীমান্তবর্তী একটি জেলা। তাই সেখান থেকে অনেক মুসলমানই পূর্ব পাকিস্তানে পাড়ি জমান। উক্ত গ্রামের সব মুসলমানই গ্রাম ছেড়ে চলে যান। যাওয়ার আগে তারা তাদের সম্পদ প্রতিবেশী হিন্দুদের হস্তান্তর করে যান। এই মুসলমানদের স্মৃতি রক্ষায় পরবর্তীতে গ্রামটির নাম "পাকিস্তান" রাখা হয়।

এ ক্ষেত্রে উল্লেখ্য যে, রাজ্য পুনর্গঠন আইন, ১৯৫৬ অনুসারে পূর্ণিয়া জেলা পূর্ব পাকিস্তানের সীমান্তবর্তী ছিল। কিন্তু পরবর্তীতে জেলাটির পূর্ব পাকিস্তান সংলগ্ন ইসলামপুর মহকুমা পশ্চিমবঙ্গের অন্তর্ভুক্ত করা হয়। ফলে বর্তমানে পূর্ণিয়া জেলার সাথে বাংলাদেশের সীমান্ত নেই।

পাকিস্তান ও ভারতের মধ্যে ঐতিহাসিকভাবেই বেশ বৈরী সম্পর্ক বিরাজমান। এর সূত্রপাত মূলত ১৯৪৭ সালেই; কেননা, তখন বিভাজনকে কেন্দ্র করে যে দাঙ্গা ও সহিংসতার ঘটনা ঘটেছিল তা থেকে বাঁচার জন্য লক্ষ লক্ষ শরণার্থীকে উভয় দিকে পালিয়ে যেতে হয়েছে। এছাড়া ব্রিটেনের কাছ থেকে স্বাধীন হওয়ার পর থেকে দুটি দেশ বেশ কয়েক বার যুদ্ধ করেছে। তবে উক্ত গ্রামের বাসিন্দাদের মতে তারা দুই দেশের মধ্যে যুদ্ধ চায় না বরং "শান্তি ও ভ্রাতৃত্বের বার্তা" ছড়িয়ে দিতে চায়।

ভারতের সরকারি নথিপত্রেও গ্রামটির নাম "পাকিস্তান" হিসেবে নথিভুক্ত করা আছে। গ্রামটির নাম পরিবর্তনের জন্য এখন পর্যন্ত কেউ কোনো প্রচেষ্টা চালায়নি।

ভূগোল
-----

পাকিস্তান হল শ্রীনগর সমষ্টি উন্নয়ন ব্লকের অন্তর্গত একটি ছোট গ্রাম যা জেলা সদর পূর্ণিয়া থেকে ৩০ কিলোমিটার দূরে অবস্থিত।

জনসংখ্যা
--------

১৯৪৭ সালের ভারত বিভাজনের পর থেকে গ্রামটিতে কোনো মুসলমান নেই। গ্রামের সবা বাসিন্দাই হিন্দু ধর্মের অনুসারী। তারা ভারতের বৃহত্তম উপজাতি- সাঁওতাল জাতির অন্তর্ভুক্ত। গ্রামের লোকসংখ্যা প্রায় আড়াইশো যার মধ্যে শতাধিক ভোটার। এ গ্রামটির অধিবাসীরা বেশ দরিদ্র। গ্রামটিতে রাস্তা, স্কুল, হাসপাতাল প্রভৃতি মৌলিক সুযোগ-সুবিধাও নেই। জেলার মোট সাক্ষরতার হার ৩৫.৫১।

তথ্যসূত্র
---------

1. 1 2  "Pakistan without Muslims, a village in India's Bihar state"। *www.bihartimes.com*। সংগ্রহের তারিখ ২০২০-০৩-২৮।
2. ↑  "The Pakistan that exists in Purnea district of Bihar"। *Thaindian News*। ২০১২-১০-০৬ তারিখে মূল থেকে আর্কাইভ করা। সংগ্রহের তারিখ ২০২০-০৩-২৮।
3. 1 2 3 4 5  This 'Pakistan' has no Muslims[*স্থায়ীভাবে অকার্যকর সংযোগ*]
4. 1 2  "Daily Times"। *Daily Times* (ইংরেজি ভাষায়)। ২০১২-১২-২১ তারিখে মূল থেকে আর্কাইভ করা। সংগ্রহের তারিখ ২০২০-০৩-২৮।
5. ↑  "इस 'पाकिस्तान' में ज्‍यादातर लोग हैं मोदी समर्थक..."। *aajtak.intoday.in* (হিন্দি ভাষায়)। সংগ্রহের তারিখ ২০২০-০৩-২৮।
6. ↑  "Census Statistics for Bihar"। *gov.bih.nic.in*। ২০০৮-০৫-২৪ তারিখে মূল থেকে আর্কাইভ করা। সংগ্রহের তারিখ ২০২০-০৩-২৮।

বহিঃসংযোগ
---------

* যে 'পাকিস্তানে' কোনো মুসলমান নেই; *ইন্ডিয়া টুডে*
**গার্নিয়ার** (ফরাসি উচ্চারণ: ​[ɡaʁnje]) হল ফরাসি প্রসাধনী কোম্পানি ল'ওরিয়ালের একটি ব্যাপক বাজারের প্রসাধনী মার্কা। এটি চুলের যত্ন এবং ত্বকের যত্নের পণ্য তৈরি করে।

শুরু করা
--------

*ল্যাবোরেতরিস গার্নিয়ার* ফ্রান্সে ১৯০৪ সালে আলফ্রেড আমর গার্নিয়ার দ্বারা প্রতিষ্ঠিত হয়েছিল।  কোম্পানির প্রথম পণ্যটি ছিল প্রাকৃতিক উদ্ভিদ উপাদান থেকে প্রাপ্ত প্রথম চুলের লোশন হিসাবে পেটেন্ট করা।  তারপরে কোম্পানিটি ১৯৩৬ সালে সূর্যের যত্নের পণ্যগুলি চালু করে, তারপরে ১৯৬০ সালে বাড়ীতে স্থায়ী চুলের রঙ করার পণ্য নিয়ে আসে।

সম্প্রসারণ এবং পণ্য
-------------------

কয়েক দশক ধরে গার্নিয়ার ১৯৭০ সালে অধিগ্রহণের পর থেকে চুলের রঙ এবং চুলের যত্ন থেকে ত্বকের যত্নে প্রসারিত হয়।  ২০০০-এর দশকে, গার্নিয়ার স্থায়ী এবং আধা-স্থায়ী রঞ্জক সহ চুলের রঙের পণ্যগুলির একটি লাইন চালু করে।

তথ্যসূত্র
---------

1. ↑  "Our Heritage - History of Garnier - Garnier"। *www.garnierusa.com* (ইংরেজি ভাষায়)। সংগ্রহের তারিখ ২০২২-০২-১৬।
2. 1 2  "Garnier: Early History of the Brand and its Evolution Example"। *GraduateWay* (ইংরেজি ভাষায়)। ২০১৭-০১-৩১। সংগ্রহের তারিখ ২০২২-০২-১৬।
3. ↑  "About Garnier"। *bizfluent.com*। সংগ্রহের তারিখ ২০১৯-০৯-২৩।
4. ↑  "Latest Garnier Products and Reviews"। *beautyopinions.com*।
টেমপ্লেট:L'Oreal Brands
**বারং নৃত্য** হল বালি, ইন্দোনেশিয়ার ঐতিহ্যবাহী একটি বালি নৃত্য শৈলী। এই নৃত্যটির মাধ্যমে এমন প্রাণীদের পৌরাণিক চিত্রণ প্রদর্শন করা হয় যাদের অতিপ্রাকৃতিক ক্ষমতা রয়েছে এবং সেই ক্ষমতার সাহায্যে তারা মানুষকে রক্ষা করতে পারে। বারং হল আত্মাদের রাজা, ভালো ও সৎ মানুষদের রক্ষক এবং রাংদার শত্রু। রাংদা হল রাক্ষস রাণী এবং বালির পৌরাণিক ঐতিহ্য অনুসারে তিনি সমস্ত আত্মা রক্ষাকারীর মা।  বারং নৃত্যর মাধ্যমে ভাল এবং মন্দের মধ্যে চিরন্তন যুদ্ধেকে প্রদর্শিত করে। বারং এবং রাংদার মধ্যে যুদ্ধের কাহিনী এই নৃত্য পরিবেশনার উপজীব্য। 

বারং হল বালির পুরান কথায় বর্ণিত এক প্রকার পৌরাণিক সিংহ, যার নামে বালিতে এই জনপ্রিয় নৃত্যশৈলীর নামকরন হয়েছে। নৃত্যটি গিয়ানিয়ার অঞ্চল থেকে উদ্ভূত হয়েছে। গিয়ানিয়ার উবুদ অঞ্চল পর্যটকদের জন্য বালিনিজ নৃত্য অনুষ্ঠান দেখার জনপ্রিয় স্থান। ক্যালোন আরাং প্রদর্শনীর এক নৃত্যনাট্যে বারং উপস্থিত হয়। বারং রাংদার জাদু ব্যবহার করার প্রক্রিয়া নিয়ন্ত্রন করে ও ভারসাম্য পুনরুদ্ধার করতে তাকে বধ করে। রাংদার বিরুদ্ধে বারং -এর এই সংগ্রাম ঐতিহ্যবাহী বারং নৃত্য পরিবেশনায় চিত্রিত করা হয়, এটি বালিনিজ সংস্কৃতির জনপ্রিয় অংশ। পৌরাণিক প্রাণীটির প্রতিভু হিসাবে এক শিল্পী রাস্তার ধারে ক্যালোন আড়ং নৃত্য পরিবেশনার মাধ্যমে তার উপস্থাপনা শুরু করবে। একজন পুরোহিত তার উপর পবিত্র জল নিক্ষেপ করবেন। শান্তিপূর্ণ পরিবেশে দুটি কৌতুকপূর্ণ বানর বারংকে উত্যক্ত করে ও এই দৃশ্য উপস্থাপনার মাধ্যমে নাচের সূচনা হয়। 

নাচের সমাপ্তি হয় বারং এবং রাংদার মধ্যে চূড়ান্ত লড়াইয়ের মধ্য দিয়ে। রাংদার উপর বারংয়ের বিজয়ের মাধ্যমে এই নৃত্যের পরিসমাপ্তি হয়। দুষ্ট শক্তি পরাজিত হয় ও রাংদা পালিয়ে যায় এবং স্বর্গীয় আদেশ পুনরুদ্ধার হয়।

তথ্যসূত্র
---------

1. 1 2  Ardee। "Tari Barong Keris, Pesan Harmoni dalam Pertunjukan Massal yang Memukau : Kesenian - Situs Budaya Indonesia"। *IndonesiaKaya* (ইন্দোনেশীয় ভাষায়)। সংগ্রহের তারিখ ২০২১-০২-০৬।
2. ↑  indo.com (২০০১)। "The Barong Dance of Bali"। indo.com। সংগ্রহের তারিখ ২০১২-০১-১৭।
**সিগমা ডিপি ১** উচ্চ-ক্ষমতা সম্পন্ন কম্প্যাক্ট ডিজিটাল ক্যামেরা। জাপানের লেন্স নির্মাতা হিসেবে পরিচিত সিগমা কর্পোরেশন এই ক্যামেরাটি নির্মাণ করে। ক্যামেরাটিতে ১৪ মেগাপিক্সেল ফোভিওন এক্স ৩ সেন্সর (২৬৫২ x ১৭৬৮ x৩ স্তর), ১৬.৬ মিমি এফ ৪.০ লেন্স (২৮ মিমি), একটি ২.৫" এলসিডি এবং পপ-আপ ফ্ল্যাশ রয়েছে। ডিজিটাল এসএলআর ব্যতীত এটাই প্রথম কম্প্যাক্ট কামেরা যাতে এপিএস-সি আকৃতির সেন্সর ব্যবহার করা হয়েছে। সিগমা দাবী করে এই সেন্সর ব্যবহার করার কারণে ছোট্ট আকৃতির পকেট ক্যামেরাতেও ডিজিটাল এসএলআর মানের ছবি তোলা সম্ভব হবে।

সিগমা ডিপি ১
ক্যামেরাটি প্রথম ২০০৬ সালের ২৬ সেপ্টেম্বর ঘোষণা করা হলেও উৎপাদন সংক্রান্ত সমস্যা থাকায় ক্যামেরাটি বাজারজাত হয় ২০০৮ সালে। পরবর্তীতে ২০০৯ সালে সিগমা ডিপি ২ নামে আরেকটি ক্যামেরা বের করার ঘোষণা দেয় প্রতিষ্ঠানটি। তবে এই ক্যামেরায় অন্য লেন্স ব্যবহার করা হয় এবং দুইটি ক্যামেরাই পাশাপাশি বিক্রয় করতে থাকে সিগমা। ২০০৯ সালের ১৭ নভেম্বর ডিপি ১এস নামে আরো উন্নত একটি সংস্করণের ঘোষণা দেয়া হয়।

বিশ্লেষণ
--------

কম্প্যাক্ট দেহে বিশাল সেন্সর ব্যবহার করায়, আইএসও ১০০ তে অত্যন্ত এই শ্রেণির ক্যামেরার মধ্যে সবচেয়ে সেরা এবং কম্প্যাক্ট ক্যামেরা হিসেবে সবচেয়ে ভালো মানের ছবি ইত্যাদি উদ্ভাবনের জন্য ক্যামেরাটি সকলের কাছে প্রশংসা পায়। দিনের আলোয় প্রাকৃতিক দৃশ্য এবং আর্কিটেকচারাল স্থিরচিত্রের ক্ষেত্রে ক্যামেরাটিকে ডিজিটাল এসএলআর সমমান বলে উল্লেখ করা হলেও স্বল্প আলোয় বাজে পারফরমেন্স এবং ধীর গতির কারণে সমালোচিত হয়। বিশ্লেষণের শেষে ক্যামেরাটি সম্পর্কে বলা হয়ে, "দারুণ একটি কনসেপ্ট কিন্তু আরো কাজ করতে হবে।" ক্যামেরাটির ইউজার ইন্টারফেসটিও সমালোচনার শিকার হয়।

উন্নয়ন
-------

২০১২ সালের ফেব্রুয়ারি মাসে সিগমা ডিপি ১ এবং ডিপি ২ উভয় সংস্করণের হালনাগাদ বের করার ঘোষণা দেয়। নতুন সংস্করণ গুলোর নামের শেষে প্রকৌশলী এবং স্থিরচিত্রগ্রাহক ফোভিওন মেরিল (১৯৪৯-২০০৮) এর স্মৃতিতে মেরিল যুক্তি করে ডিপি ১ মেরিল এবং ডিপি ২ মেরিল নামকরণ করা হয়। নতুন সংস্করণে ৪৬ মেগাপিক্সেল ফোভিওন সেন্সর ব্যবহার করায় ছবির মান আরো উন্নত হয়েছে।

আরও দেখুন
---------

* Sigma DP2
* Sigma SD9
* Sigma SD10
* Sigma SD14
* Sony DSC-R1
* Micro 4/3

তথ্যসূত্র
---------

1. ↑  Sigma DP1, dpreview (2006).
2. ↑  ওয়েব্যাক মেশিনে আর্কাইভকৃত ৫ ফেব্রুয়ারি ২০১০ তারিখে  ওয়েব্যাক মেশিনে আর্কাইভকৃত ৫ ফেব্রুয়ারি ২০১০ তারিখে, sigma (2009).
3. ↑  Sigma DP1 Review, dpreview
4. ↑  "Sigma DP-1 Review"। ১ সেপ্টেম্বর ২০১২ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০১২।

* Sigma Corp. DP1 Special Site (2007).

বহিঃসংযোগ
---------


উইকিমিডিয়া কমন্সে **সিগমা-ডিপি-১** সংক্রান্ত মিডিয়া রয়েছে।

* Reviews: DPreview; Imaging-Resource   Rytterfalk,   Testieb
* Review of the DP1 camera

টেমপ্লেট:Sigma Cameras
**শোলকা** বা **সজনে পাতা পেলকা** বাংলাদেশের উত্তরাঞ্চলের একটি জনপ্রিয় ঝাল খাবার। এটি সজনে পাতার সাথে বিভিন্ন মৌসুমে বিভিন্ন শাক (পাট, কচু, কুমড়া) দিয়ে রান্না করা একটি তরকারী বিশেষ। রান্নার পর দেখতে অনেকটা ভর্তার মতো হয়। যদিও এটি পেলকার একটি ধরন কিন্তু এতে সজনে পাতার প্রাধান্য থাকে বলে একে শোলকা বলা হয়ে থাকে।

প্রস্তুতপ্রনালী
---------------

বিভিন্ন আঞ্চলিক শাকপাতা যেমন পুইশাক, পালংশাক, পাটশাক, সজনেশাক ইত্যাদি শাক পরিষ্কার করে, কুচিকুচি করে একসঙ্গে হাড়িতে নেয়া হয়। এরপর পরিমাণ মতো লবণ, কাঁচামরিচ, পানি এবং সামান্য খাবার সোডা এক সাথে মেশানো হয়। এরপর হাড়িতে ঢাকনা দিয়ে জ্বাল দেয়া হয়। মাঝে মাঝে নেড়ে দেয়া হয়। শোলকার উল্লেখযোগ্য বৈশিষ্ট্য হচ্চে এটি রান্না করতে কোনো তেল ব্যবহার করা হয় না। খাবার সোডা শাক কে খুব ভালো ভাবে সিদ্ধ হতে সাহায্য করে।

বিভিন্নতা
---------

যেহেতু শোলকা মুল উপাদান মৌসুমী শাক তাই মৌসুম ভেদে এর বিভিন্নতা দেখা যায়।

পরিবেশনা
--------

শোলকা সাধারণত গরম গরম ভাতের সাথের সাথে পরিবাশিত হয়।

পুষ্টিমান
---------

বিভিন্ন শাক থাকার জন্য এটি খুব উচ্চ ভিটামিন এবং খনিজ পদার্থ বিশিষ্ট খাবার। এতে প্রচুর খাদ্যপযোগী আশ ও পাওয়া জায়। সামান্য তেল যোগ করলে শাক এর ভিটামিন এ এবং ভিটামিন ডি এর প্রাপ্যতা বেড়ে যাবে।

তথ্যসূত্র
---------

1. ↑  "উত্তরবঙ্গের ঐতিহ্যবাহী নাপাশাক"। জাতীয় তথ্য বাতায়ন। সংগ্রহের তারিখ ২৭ ফেব্রুয়ারি ২০২২।

বহিঃসংযোগ
---------
**পায়া** হল দক্ষিণ এশিয়ার একটি ঐতিহ্যবাহী খাবার। এটি বিভিন্ন উৎসব ও সমাবেশে পরিবেশন করা হয় বা বিশেষ অতিথিদের জন্য তৈরি করা হয়। হিন্দি/উর্দুতে *পায়া* মানে 'পা'। এর প্রধান উপকরণ হল গরু, ছাগল, মহিষ বা ভেড়ার পা (খুর); বিভিন্ন মশলা দিয়ে রান্না করা হয়।

উৎপত্তি
-------

দক্ষিণ এশীয় ও মধ্য এশীয় রন্ধনশৈলীর সংমিশ্রণ থেকে পায়ার উৎপত্তি। লাহোর, তেলেঙ্গানা রাজ্যের হায়দ্রাবাদ ও লখনউয়ের বাবুর্চিরা এই খাবারটি তৈরি করেছিলেন।

পরবর্তীকালে, পায়া বর্তমান ভারত, পাকিস্তান ও বাংলাদেশ জুড়ে জনপ্রিয় হয়ে ওঠে। ভারতীয় উপমহাদেশের বাইরে, দক্ষিণ এশিয়ার খাবার পরিবেশন করে এমন রেস্তোরাঁয় পায়া পাওয়া যায়। দিল্লিতে, এটিকে কখনও কখনও *খুর* শব্দ থেকে *খুরোদেও* বলা হয় যার অর্থ পা বা খুর। হিন্দি শব্দ *খুর* নিজেই সংস্কৃত *খুরা* থেকে উদ্ভূত।

প্রস্তুতপ্রণালী
---------------

মারাঠি শৈলীতে রান্না করা পায়ার তরকারি 
এই পদের প্রস্তুতপ্রণালী আঞ্চলিকভাবে পরিবর্তিত হয়। স্যুপ বেস তৈরি করা হয় ভাজা পেঁয়াজ এবং রসুন দ্বারা, যেখানে মাংস এবং হাড়ের সাথে বেশ কয়েকটি তরকারি-ভিত্তিক মশলা যোগ করা হয়। রান্না করা পদটি সতেজ কাটা আদা ও লম্বা ধনে পাতার গার্নিশের সাথে সতেজ কাটা লেবুর সাথে পরিবেশন করা হয়।

রান্নার পদ্ধতি
--------------

এটি চুলায় কয়েক ঘন্টা (সাধারণত সারারাত) হালকা আঁচে রান্না করা হয়। তবে আজকাল এটি বেশিরভাগ প্রেসার কুকারে রান্না করা হয়।

ঐতিহাসিকভাবে, যখন লোকেরা রান্নার জ্বালানী হিসাবে কাঠ বা কয়লা ব্যবহার করত, তখন এই পদটির প্রস্তুতি রাতে শুরু হত, সকাল পর্যন্ত কয়লায় ধীরে ধীরে রান্না করা হত। এই পদটিতে স্যুপের মতো সামঞ্জস্য রয়েছে ও সাধারণত নানের সাথে শীতের মাসগুলিতে প্রাতঃরাশের খাবার হিসাবে খাওয়া হয়।

তথ্যসূত্র
---------

1. ↑  "Tamil Attukaal Paya (ஆட்டுக்கால் பாயா)" (তামিল ভাষায়)। Vikatan। ২০১৭। সংগ্রহের তারিখ ১ ফেব্রুয়ারি ২০২০।
2. ↑  "पाया (Paya) meaning in English - पाया मीनिंग - Translation" (ইংরেজি ভাষায়)। Hinkhoj। ২০০৭। সংগ্রহের তারিখ ৫ জুন ২০১৮।
3. ↑  "Paya In Shorba & Salan"। Upper Crust Magazine। সংগ্রহের তারিখ ১৫ এপ্রিল ২০১৪।
4. ↑  Bapsi Sidhwa (২০০৫)। *City of Sin and Splendour: Writings on Lahore*। Penguin Books।